Temeljem članka 31. Statuta Općine Povljana („Službeni glasnik Zadarske županije“, broj: 13/21 i 11/23), Općinsko vijeće Općine Povljana na svojoj 27. sjednici održanoj dana 18. prosinca 2024. godine, donijelo je sljedeću

Odluku o davanju suglasnosti za zaduženje JVP-u Pag

**Članak 1.**

(1) Ovom Odlukom o davanju suglasnosti za zaduženje JVP-u Pag (dalje u tekstu: Odluka), Općinsko vijeće Općine Povljana daje suglasnost Javnoj vatrogasnoj postaji Pag, Braće Fabijanić 2, 23250 Pag, OIB: 03335989356, da se zaduži u svrhu nabave vatrogasnog kombiniranog vozila.

(2) Iznos zaduživanja je 51.000,00 eura.

(3) Ova Odluka je donesena po zahtjevu za suglasnosti za zaduženje, KLASA:003-01/24-04/42, URBROJ:2198/09-02-24-01 od 11.12.2024. godine, te pripadajućim popratnim dokumentima; ponudi za predmet zaduženja, otplatnim planom, Zapisnikom sa 32. Sjednice u prvom sazivu Vatrogasnog vijeća, održane elektronskim putem, dana 24. listopada 2024. godine, Odlukom o donošenju Prijedloga Financijskog plana JVP Pag za 2025. godinu i projekcija za 2026. i 2027. godinu (dalje u tekstu: Zahtjev).

**Članak 2.**

Zahtjev nije predmet objave u „Službenom glasniku Zadarske županije“.

**Članak 3.**

Ova Odluka stupa na snagu osmog dana od dana objave u „Službenom glasniku Zadarske županije“.

KLASA: 402-03/24-01/1

URBROJ: 2198-25-01-1-24-31

U Povljani, 18. prosinca 2024. godine

**OPĆINSKO VIJEĆE OPĆINE POVLJANA**

Predsjednik Općinskog vijeća

Nikola Škoda